HANA วิ่ง 3% รับบาทอ่อนค่า-ออเดอร์แน่น ดันยอดขายปีนี้ทะลัก โบรกเคาะเป้า 67.67 บ.
HANA วิ่ง 3% รับบาทอ่อนค่า-ออเดอร์เข้าต่อเนื่อง ทั้งจากกลุ่มลูกค้าอุตสาหกรรมรถยนต์และอุตสาหกรรมอุปกรณ์สื่อสารต่างๆ เก็งยอดขายปีนี้ทะลัก เคาะเป้า 67.67 บ.
HANA วิ่ง 3% รับบาทอ่อนค่า-ออเดอร์เข้าต่อเนื่อง ทั้งจากกลุ่มลูกค้าอุตสาหกรรมรถยนต์และอุตสาหกรรมอุปกรณ์สื่อสารต่างๆ เก็งยอดขายปีนี้ทะลัก เคาะเป้า 67.67 บ.
5 พ.ค. 2565

ผู้สื่อข่าวรายงานว่าวันนี้ (5 พ.ค. 2565) ราคาหุ้นบริษัท ฮานา ไมโครอิเล็คโทรนิคส จำกัด (มหาชน) หรือ HANA ณ เวลา 14:41 น. อยู่ที่ระดับ 46.75 บาท เพิ่มขึ้น 1.25 บาท หรือ 2.75% โดยทำจุดสูงสุดที่ 47.25 บาท และทำจุดต่ำสุดที่ 46 บาท ด้วยมูลค่าการซื้อขาย 373.75 ล้านบาท

บริษัทหลักทรัพย์ เอเอสแอล จำกัด ระบุในบทวิเคราะห์ (5 พ.ค. 2565) ว่า ในเชิงกลยุทธ์ HANA มีความน่าสนใจรับ Sentiment เชิงบวกจากค่าเงินบาทที่มีแนวโน้มอ่อนค่า รวมถึงได้อานิสงส์จากดัชนี NASDAQ ที่ฟื้นตัวขึ้น อีกทั้งแนวโน้ม ออเดอร์จากลูกค้ายังคงมีเข้ามาอย่างต่อเนื่องทั้งจากกลุ่มลูกค้าอุตสาหกรรมรถยนต์และอุตสาหกรรมอุปกรณ์สื่อสารต่างๆ ทำให้บริษัทมั่นใจว่ายอดขายในปีนี้จะมีทิศทางที่ดีขึ้นกว่าปีก่อน และมีโอกาสสูงกว่าปี 2562 ขณะที่ HANA อยู่ในอุตสาหกรรมที่กำลังเติบโตตามกลุ่มอิเล็กทรอนิกส์และการขยายธุรกจิไปยัง EV Car และ RFID tag ที่มีการเติบโตของธุรกิจและมีมาร์จิ้นค่อนข้างสูง
นอกจากนี้บริษัทยังมีแผนนำบริษัท พาวเวอร์มาสเตอร์ เซมิคอน ดักเตอร์ จำกัด (PMS) ซึ่งเป็นบริษัทผลิตเกี่ยวกับผลิตภัณฑ์ที่เกี่ยวข้องกับการจัดการพลังงานซิลิคอนและซิลิคอนคาร์ไบด์ในประเทศเกาหลีใต้ที่พึ่งเข้าลงทุนเพิ่มในช่วงที่ผ่านมา มาทำ IPO ภายใน 3 ปีข้างหน้า แต่กำลังดูว่าจะเข้าจดทะเบียนที่ตลาดใด โดยจะเป็นการต่อยอดการผลิตอุปกรณ์ EV Car และ EV charger โดยคาดว่าจะเริ่มมีผลิตภัณฑ์ออกสู่ตลาดช่วงปลายปี 2565 แนะนำราคาเป้าหมาย 67.67 บาท